laion/Wikipedia-Exotic huggingface dataset:
ცხრაძმისხევი

ცხრაძმისხევი, ცხრაზმისხევი — ისტორიულ-გეოგრაფიული რეგიონი აღმოსავლეთ საქართველოში, შიდა ქართლში მდ. ქსნის ხეობის ზემო წელზე. შუა საუკუნეებში - ადმინისტრაციული ერთეული. თავსდება ახლანდელი ახალგორის მუნიციპალიტეტის ლარგვისის თემის საკრებულოსა და მიმდებარე ტერიტორიაზე. სახელწოდება მოდის ცხრა საძმოსაგან (თემისაგან): დადიანეთი, ზოდეხი, თოხთა, მახიარეთი, დაბაკნეთი, უკანამხარი, უკანუბანი, წინუბანი (მარტიანი), ჩიტიანი, ყველდაბა. ცხრაძმისხევი დასახლებულია ბრინჯაოს ხანიდან, ადრინდელ ფეოდალურ ხანაში — მჭიდროდ. VII-IX საუკუნეებში ადმინისტრაციულად ქსნისხევს ექვემდებარებოდა. X საუკუნეში გაძლიერდა და გაფართოვდა - ქსნის ხეობის ზემოწელის (საკუთრივ ცხრაძმისხევი, ქარჩოხი, ჟამური, ჭურთა) გარდა მოიცავდა მდინარეების: ლეხურას, მეჯუდასა და პატარა ლიახვის ზემოთს; გაფართოვდა იგი სამხრეთითაც (რის გამოხატულებადაც მიჩნეულია ცხრაძმისხევის ცენტრის ლარგვისიდან ქვენიფნევს გადმოტანა). XIII საუკუნის II ნახევრიდან ცხრაძმისხევს მართავს ერისთავი, რომელიც ადრინდელი ფეოდალური ხანის ხევისუფლის პოლიტიკური სტატუსის გამგრძელებელია. შემდგომში ცხრაძმისხევის საერისთავო ქსნის საერისთავოს შეერწყა. ცხრაძმისხევში შემორჩენილია საუბნო და სათემო სალოცავები, საფორტიფიკაციო ნაგებობები. გვასალია ჯ., ქართული საბჭოთა ენციკლოპედია, ტ. 11, თბ., 1987. — გვ. 258.
დუნაეცი

დუნაეცი (პოლ. Dunajec, სლოვაკ. Dunajec) — მდინარე სამხრეთ პოლონეთში. მდინარე ვისლას მარჯვენა შენაკადი. მისი საერთო სიგრძე 274 კმ-ია, აქედან 247 კილომეტრი პოლონეთის ტერიტორიაზე მიედინება. პოლონეთის მდინარეებს შორის სიგრძით მეთოთხმეტე ადგილი უკავია. წყალშემკრები აუზის ფართობი კი 6.804 კმ²-ია.აქედან 4,852 პოლონეთის ტერიტორიაზე მიედინება, 1.952 სლოვაკეთის ტერიტორიაზე. პოლონეთის მდინარეების სია
ლინა (მდინარე)

ლინა (პოლ. Łyna, რუს. Лава) — მდინარე ჩრდილოეთ პოლონეთსა და რუსეთის კალინინგრადის ოლქში. უერთდება მდინარე პრეგოლიას. მისი საერთო სიგრძე 264 კმ-ია, აქედან 190 კმ პოლონეთის ტერიტორიაზე მიედინება და 74 კმ კი რუსეთის ტერიტორიაზე. პოლონეთის მდინარეებს შორის სიგრძით მეთერთმეტე ადგილი უკავია. წყალშემკრები აუზის ფართობი კი 7,126 კმ²-ია, აქედან 5,719 კმ² პოლონეთის ტერიტორიაზე მიედინება, დანარჩენი რუსეთის ტერიტორიაზე. პოლონეთის მდინარეების სია
უფრო პოპულარული ვიდრე იესო

„ჩვენ უფრო პოპულარულები ვართ, ვიდრე იესო“ (ინგლ. We're more popular than Jesus) — ჯონ ლენონის მიერ 1966 წლის მარტის ინტერვიუში მოყვანილი ფრაზის ერთი ნაწილი, რომელსაც არაჯანსაღი აჟიოტაჟი მოჰყვა რიგი ქვეყნების საზოგადოების ერთი ნაწილის მხრიდან. ფრაზის ეს ნაწილი იმდენად რეზონანსული აღმოჩნდა, რომ მასზე სპეკულაციები წლების განმავლობაში არ შეწყვეტილა და თავისდაუნებურად ჯგუფის ისტორიის ერთ-ერთ გახმაურებულ ეპიზოდად რჩება დღემდე. 1966 წლის აგვისტოში აგორდა სკანდალი მას შემდეგ, რაც ჯონ ლენონის მიერ წარმოთქმულმა ფრაზამ „ჩვენ უფრო პოპულარულები ვართ, ვიდრე იესო“ გაიჟღერა ახალგაზრდულ ჟურნალში Datebook. ეს ფრაზა ლენონმა წარმოთქვა ჟურნალისტ მორინ კლივთან ინტერვიუს დროს, როდესაც საუბარი შეეხო The Beatles-ის წევრთა პირად ცხოვრებას. როდესაც 1966 წლის მარტში ეს ინტერვიუ დაიბეჭდა ბრიტანეთში, რეაქცია მასზე არ ყოფილა. 1966 წლის აგვისტოში, ინტერვიუს დაბეჭდვიდან ხუთი თვის შემდეგ Datebook-მა ციტირების სახით ახსენა ლენონის ფრაზა და ამერიკის შეერთებულ შტატებში ნამდვილი საპროტესტო ტალღა აგორდა. The Beatles-ის ჩანაწერებს საჯაროდ წვავდნენ, კონცერტები უქმდებოდა, ხოლო ჯგუფს ურეკავდნენ სხვადასხვა პირები, რომლებიც ღიად ემუქრებოდნენ მის წევრებს. პროტესტი შეეხო სხვა ქვეყნებს, რომელთა შორის იყვნენ მექსიკა, სამხრეთ აფრიკის რესპუბლიკა და ესპანეთი. ადგილი ჰქონდა ანტი-ბიტლურ დემონსტრაციებს, ხოლო ადგილობრივი რადიოსადგურების ეთერიდან ქრებოდა მათი ჩანაწერები. ამ პრობლემებს ადგილი ჰქონდა ჯგუფის 1966 წლის ამერიკული ტურის დაწყების წინ. რეაქციამ The Beatles-ის მიმართ კინაღამ აიძულა მენეჯერი ბრაიან ეპსტაინი, გაეუქმებინა ყველა დაგეგმილი კონცერტი. ამიტომ აშშ-ში შედგა ორი პრეს-კონფერენცია, რომელზეც ეპსტაინმა და ლენონმა მწუხარება გამოთქვეს იმის გამო, რომ კონკრეტული წინადადება არასწორად იქნა ინტერპრეტირებული. იქვე დამსწრე ეკლესიის წარმომადგენელმა განაცხადა, რომ ლენონი თავის განცხადებაში მხოლოდ ხაზს უსვამდა იმას, რასაც თავად ეკლესია აცხადებდა ქრისტიანობის უარყოფის თაობაზე. ტური გაგრძელდა, მაგრამ ყველგან არეულობა ახლდა, რასაც თან ერთვოდა კუ-კლუქს-კლანის მხრიდან საპროტესტო აქციები. ერთ-ერთ კონცერტზე გაჩნდა ეჭვი, თითქოს ჯგუფის წევრებს სასროლ იარაღსაც უმიზნებდნენ. 1966 წლის 29 აგვისტოს შემდეგ ჯგუფმა საკონცერტო მოღვაწეობა შეწყვიტა. The Beatles, More Popular Than Jesus: The Truth Behind The Story დაარქივებული 2011-04-23 საიტზე Wayback Machine.
ბუბრი

ბუბრი (პოლ. Bóbr, ჩეხ. Bobr) — მდინარე ჩრდილოეთ ჩეხეთსა და სამხრეთ-დასავლეთ პოლონეთში. მდინარე ოდრას მარცხენა შენაკადი. მისი საერთო სიგრძე 272 კმ-ია, აქედან 270 კმ პოლონეთის ტერიტორიაზე მიედინება, 2 კმ კი ჩეხეთის ტერიტორიაზე. პოლონეთის მდინარეებს შორის სიგრძით მეათე ადგილი უკავია. წყალშემკრები აუზის ფართობი კი 5.876 კმ²-ია, აქედან 46 კმ² ჩეხეთის ტერიტორიაზე მოედინება, 5.830 კმ² კი პოლონეთის ტერიტორიაზე. მდინარეზე მდებარეობს ქალაქები: ლუბავკა; კამიენა-გურა; იელენია-გურა; ვლენი; ლვოვეკ-შლონსკი; ბოლესლავიეცი; შპროტავა; მალომიცე; ჟაგანი; ნოვოგრუდ-ბოჟანსკი; კროსნო-ოდჟანსკიე. პოლონეთის მდინარეების სია ბროკჰაუზისა და ეფრონის ენციკლოპედიური ლექსიკონი
ოდრა

ოდრა, ოდერი (პოლ. Odra, ჩეხ. Odra, გერმ. Oder) — მდინარე ჩეხეთში, პოლონეთსა და გერმანიაში. ჩაედინება ბალტიის ზღვაში. მისი საერთო სიგრძე 854 კმ-ია. პოლონეთის მდინარეებს შორის სიგრძით მეორე ადგილი უკავია. წყალშემკრები აუზის ფართობი კი 118,861 კმ²-ია. მთავარი შენაკადებია: ნისა-ლუჟიცკა, ვარტა, ინა, ბუბრი. პოლონეთის მდინარეების სია გერმანიის მდინარეების სია multi-lingual information site on the Oder river Odra River electronic shipping guide დაარქივებული 2020-12-30 საიტზე Wayback Machine. Bibliography on Water Resources and International Law
ცხრაწყარო

საკუთარი სახელი ცხრაწყარო შეიძლება აღნიშნავდეს: ცხრაწყარო — მთა ხარულის ქედზე ცხრაწყარო — მთა თრიალეთის ქედზე ცხრაწყარო — უღელტეხილი თრიალეთის ქედზე ცხრაწყარო — სოფელი ზესტაფონის მუნიციპალიტეტში
მშვიდობის ეკლესიები

მშვიდობის ეკლესიები (პოლ. Kościoły Pokoju, გერმ. Friedenskirche) – უდიდესი ხის ნაგებობები ევროპაში, მდებარეობს პოლონეთის ქალაქ იავორსა და სვიდნიცაში, ქვემო სილეზიის სავოევოდოში. მშვიდობის ეკლესიები ააგო საღვთო რომის იმპერატორმა ფერდინანდ III-მ XVII საუკუნის მეორე ნახევარში, ოცდაათწლიანი ომის დამთავრებისა (1618–1648 წწ.) და ვესტფალიის ზავის დადების შემდეგ, შვედი პროტესტანტების ზეწოლის შედეგად. სულ აშენდა სამი ეკლესია: გლოგუვში, იავორში და სვიდნიცაში. თანამედროვე ეპოქამდე მოაღწია ორმა მათგანმა, გლოგუვის ეკლესია დაიწვა 1758 წელს. 2001 წელს ეკლესიები შეიტანეს იუნესკოს მსოფლიო მემკვიდრეობის ძეგლების სიაში. გლოგუვის პანორამა (XVII ს). ეკლესია მოჩანს ზედა მარჯვენა კუთხეში მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: მშვიდობის ეკლესიები Church Of Peace in Jawor - photo gallery Church of Peace in Świdnica (პოლონური)
მალოპოლსკის სოფლის ეკლესიები

მალოპოლსკის სოფლის ეკლესიები (პოლ. Kościoły Pokoju, გერმ. Friedenskirche) – ისტორიულად ღირებული და არქიტექტურის თვალსაზრისით საინტერესო სოფლის ეკლესიები პოლონეთის მალოპოლსკისს და კარპატების სავოევოდოში. ყველა ეკლესია აგებულია გოტიკიდან რენესანსში გარდამავალი არქიტექტურული, ბაროკოსა და თანამედროვე სტილით. ყველაზე ადრინდელი ობიექტი XIV საუკუნეს მიეუთვნება (ხაჩუვეს ეკლესია, აგებულია 1388 წ.). 2003 წელს ეკლესიები შეიტანეს იუნესკოს მსოფლიო მემკვიდრეობის ძეგლების სიაში. პოლონეთის სოფლის 9 ეკლესიიდან იუნესკოს სიაში შეტანილია 6. სიაში არაა შეტანილი შემდეგი ეკლესიები: შემდეგი ობიექტები არაა შეტანილი იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ევროპაში პოლონეთის ტერიტორიაზე არსებული სოფლის ეკლესიების კატალოგი
სავოევოდო (პოლონეთი)

სავოევოდო (პოლ. województwo — ვოევუძტვო) — პოლონეთის ადმინისტრაციული ერთეული. სავოევოდოს მმართველი (ანუ გებრნატორი) — სავოევოდოს მარშალი. ვოევოდა — სავოევოდოში მინისტრთა საბჭოს წარმომადგენელია. სავოევოდოს თვითმართველობა თვითონ ირჩევს და განსაზღვრავს რეგიონის პოლიტიკას, მეურნეობის განვითარებას, ატარებს მცირე საგანმანათლებლო რეფორმებს და ა.შ. სავოპევოდოების რაოდენობა ყოველთვის იცვლებოდა. 1582—1634 — 34 1634—1660 — 35 1660—1717 — 33 1717—1768 — 33 1582-1768 წლებში სავოევოდოების გარდა პოლონეთის შემადგენლობაში შედიოდა ერთი სამთავრო და ერთი ავტონომიური საეპისკოპოსო. 1582-1717 წლებში იყო აგრეთვე ერთი მიწა. რუსეთის შემადგენლობაში დროსაც კი პოლონეთი იყოფოდა სავოევოდოებით. 1830 წელს მომხდარი აჯანყების შემდეგ ქვეყანა გუბერნიებად დაიყო, ხოლო უკვე პირველი დამოუკიდებლობისას (1918 წ.) პოლონეთი კვლავ სავოევოდეობად დაიყო. 1944—1946 წლებში განთავისუფლებული პოლონეთი იყოფოდა 11 ერთეულად, ხოლო შემდგომ მათი რიცხვი გაიზარდა: 1946—1950 — 14 1950—1975 — 17 1975—1998 — 49 1999 წლის 1 სექტემბრიდა პოლონეთში ჩატარებული რეფორმის შედეგან სახელმწიფო დაიყო 16 სავოევოდოდ.
მალაკის ნახევარკუნძული

მალაკის ნახევარკუნძული (მალ. Semenanjung Tanah Melayu) — ნახევარკუნძული სამხრეთ-აღმოსავლეთ აზიაში. წარმოადგენს აზიის კონტინენტის უკიდურეს სამხრეთ წერტილს. ნახევარკუნძული მოიცავს მიანმარის მცირე, სამხრეთ ნაწილს, ნახევარკუნძულოვან მალაიზიას, სინგაპურს და ტაილანდის სამხრეთ ნაწილს. ინდონეზიის კუნძულ სუმატრასგან გამოყოფს მალაკის სრუტე. ნახევარკუნძულს მთელს სიგრძეზე გასდევს ტიტივანგსის მთები. მალაკის სიგრძე 1300 კმ-ია, ფართობი დაახლოებით 242,363.8 კმ². მისი ჩრდილოეთ საზღვრის, კრას ყელის სიგანე 44 კმ-ია. ნახევარკუნძულის უმაღლესი ადგილია მთა ტაჰანი (2187 მ) მალაკის ნახევარკუნძული — სტატია ენციკლოპედია ბრიტანიკიდან (ინგლისური)
ცხნარი

ცხნარი — ისტორიული სოფელი აღმოსავლეთ საქართველოში, ქვემო ქართლში, მდინარე ხრამის მარცხენა მხარეს, ახლანდელი სოფ. ფიტარეთის (თეთრიწყაროს მუნიციპალიტეტი) დასავლეთით დაახლოებით 3 კმ-ზე. წყაროებში პირველად იხსენიება XVI საუკუნეში. ისტორიულ ცხნარის მიდამოებში რამდენიმე ძეგლია: სამხრეთ-დასავლეთით, გორაკზე, ციხის ნანგრევებია. ნასოფლარის განაპირას შემორჩენილია დარბაზული ტიპის ეკლესია, რომელსაც სამხრეთიდან გვიანდელი პერიოდის მინაშენი აქვს. ეკლესია მოჩუქურთმებულია. აქვს ორი წარწერა. ერთის მიხედვით, იგი სოფლის მოსახლეობას აუგია მეფე დავით VII ულუსა და ფეოდალ ვარამ გაგელის დროს (XIII ს.). მეორე, ეკლესიის სამხრეთ მინაშენში ჩაყოლებული ქვაჯვრის ასომთავრული წარწერის თანახმად, ჯვარი აღმართულია კოჟოლის ძეთა მიერ (ფაქტი უნდა მიუთითებდეს, რომ XII საუკუნემდე აქ სხვა ტაძარი იდგა). ბერძენიშვილი დ., ქართული საბჭოთა ენციკლოპედია, ტ. 11, თბ., 1987. — გვ. 255. ბერძენიშვილი დ., წარწერები სოფ. ცხნარიდან, «ძეგლის მეგობარი», 1977, № 43-44; ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ. 1-2, ტფ. 1935;
Info (იუნიქსი)

info — ხელსაწყო, რომლის მეშვეობით შესაძლოა გარკვეული პროგრამის დოკუმენტაციის წაკითხვა, დოკუმენტაცია არის წარმოდგენილი ჰიპერტექსტის ფორმით რაც იზლევა ფურცლიდან ფურცლამდე გადასვლის საშუალებას როგორც ვებ გვერდებზე. ბრძანება info ახარისხებს info ფაილებს რომლებიც არიან აღწერილი Texinfo ფორმატში. დოკუმენტაციის გაცნობა ხდება შემდეგი ბრძანებების მეშვეობით: n შემდეგ გვერდზე გადასვლა p წინა გვერდზე გადასვლა u ფურცლის დასაწყისში გადახტომა l გადადის ბოლო ნანხულ პუნქტზე (ინგლისური) http://sunsite.ualberta.ca/Documentation/Gnu/emacs-20.5/html_chapter/info/info_toc.html დაარქივებული 2004-10-16 საიტზე Wayback Machine.
Man (იუნიქსი)

man (ინგ. manual, სახელმძღვანელოს შემოკლება) — პროგრამა იუნიქსისნაირ ოპერაციული სისტემებისთვის რომლის მეშვეობით შესაძლოა ბრძანების დოკუმენტაციის ნახვა. ეს ბრძანება უნდა იყოს გამოძახებული როგორც: man [-s<სექცია>] <ბრძანების_სახელი> მაგალითად ftp ბრძანების სახელძღვანელოს სანახავად: $> man ftp იუნიქსის სახელძღვანის გვერდები არიან დაყოფილნი მრავალ სექციად. მაგალითად ლინუქსში არსებობს შემდეგი სექციები: ბრძანებები მომხმარებლისთვის სისტემის დაძახებები ბიბლიოთეკების ფუნქციები სპეციალურო ფაილები ფაილების ფორმატები თამაშები სხვადასხვა სისტემის განაგება (ადმინისტრაცია) ლინუქსის ბირთვის ინტერფეისები ყოველივე სექციას გააჩნია შესდავალი რომლის ნახვა შესაძლოა ასე: man <სექციის ნომერი> intro
Savage Garden

Savage Garden — ავსტრალიური პოპ-როკ ჯგუფი, რომელშიც შედიოდნენ დერენ ჰეიზი (ვოკალი) და დენიელ ჯოუნზი (კლავიშებიანი საკრავები, სეკვენსერები, გიტარები). იგი ჩამოყალიბდა ბრისბენში (კუინზლენდი), 1994 წელს. მათი წარმატების წლებად ითვლება 1997-2001 წლების პერიოდი, როდესაც დუეტმა გამოსცა შემდგომში წარმატებული სინგლები "Truly Madly Deeply", "I Want You", "To the Moon and Back", "The Animal Song" და "I Knew I Loved You". მას ასევე გამოცემული აქვს ორი სტუდიური ალბომი, Savage Garden და Affirmation. ორივე მათგანი მოხვდა ავსტრალიის ჩარტების #1 და შეაღწია ბრიტანეთისა და აშშ-ს ჩარტების 10-ეულებში. ავსტრალიური მუსიკის 1997 წლის დაჯილდოებაზე დუეტმა მიიღო ერთდროულად 10 ჯილდო, სადებიუტო ალბომისთვის და მასში შეტანილი სინგლებისათვის. 2000 წელს დუეტმა შეისვენა და აპირებდა სცენაზე დაბრუნებას, მაგრამ 2001 წელს ჰეიზმა მისი დაშლის შესახებ განაცხადა. მთავარი სტატია: Savage Garden-ის დისკოგრაფია. Savage Garden (1997) Affirmation (1999) ოფიციალური საიტი დაარქივებული 2020-11-04 საიტზე Wayback Machine. ჯგუფის ქრონოლოგია Savage Garden-ის დისკოგრაფია
ჯარდოე ასადი

ჯარდო ასადის ძე ოზმანიანი (ქურთ. Cerdoê Esed Ozmanyian; დ. 2 მაისი, 1929, — გ. 26 სექტემბერი, 1993) — ქურთი პოეტი, მწერალი და თარჯიმანი, უფრო ცნობილი როგორც ჯარდოე ასადი (ქურთ. Cerdoê Esed) დაიბადა სომხეთში 1929 წელს. იქვე დაამთავრა საშუალო სკოლა და უკვე 1950 წელს დაამთავრა ერევნის აბოვიანის სახელობის პედაგოგიური ინსტიტუტი. 1954 წელს პირველად დაიბეჭედა მისი ლექსები ქურთულენოვანი სკოლის მე-4 კლასის სახელმძღვანელოში. 1959 წელს გამოსცა ლექსების პირველი კრებული „ლექსები და პოემები“. შემდგომი წლების განმავლობაში სომხეთში დაბეჭდილი იყო არაერთი კრებული და ალმანახი. 1975 წლისთვის საცხოვრებლად თბილისში გადავიდა და უკვე 1978 წელს გამოსცა წიგნი „ადამიანო, მე შენი მჯერა“ ქართულ ენაზე. 1987 ჯარდოე ასადმა პირველად საქართველოში ჩამოაყალიბა ქურთული თეატრალური ტრუპა, რომელსაც მიენიჭა ქურთული ხალხური თეატრის სახელწოდება. 1982 წლიდან ჯაროდე ასადი მუშაობდა „ვეფხისტყაოსნის“ ქურთულ თარგმანზე. პოეტი ისე გარდაიცვალა, რომ ბოლო თავები დაუმთავრებელი დარჩა. 2007 წელს ქურთმა პროფესორმა ქერიმ ანყოსიმ დაამთავრა პოემა და იმავე წელს წიგნი გამოიცა. Sarhad.Ge საქართველოს ეზიდთა პორტალი[მკვდარი ბმული]
ზილჩა

ზილჩა — მთა საქართველოში, დედოფლისწყაროს მუნიციპალიტეტში. მდებარეობს ივრის ზეგნის სამხრეთ-აღმოსავლეთ ნაწილში, შირაქის ვაკის სამხრეთ-აღმოსავლეთ კიდესთან, ზილჩის სერზე. სიმაღლე ზღვის დონიდან 846 მ. აგებულია პლიოცენური კონტინენტური კონგლომერატებით, თიხებით, ქვიშებით და ფხვიერი ქვიშაქვებით. მთის კალთები დამრეცია. ზედა ნაწილი შემოსილია ახალგაზრდა ფართოფოთლოვანი ტყით, ქვედა — სტეპის ჯაგეკლიანი ბუჩქებითა და ბალახეულობით. ჩანგაშვილი გ., ქართული საბჭოთა ენციკლოპედია, ტ. 4, თბ., 1979. — გვ. 520.
ჰანს შტილე

ჰანს შტილე (გერმ. Hans Stille; დ. 8 ოქტომბერი 1876, ჰანოვერი — გ. 26 დეკემბერი 1966, ჰანოვერი) — გერმანელი გეოლოგი. გასული საუკუნის ერთ-ერთი გამოჩენილი გეოლოგი. 1899 წელს დაამთავრა ჰანოვერის უმაღლესი ტექნიკური სკოლა და გეტინგენის უნივერსიტეტი. 1932 წლიდან იყო ბერლინის უნივერსიტეტის პროფესორი, 1945-1950 წლებში გერმანიის მეცნიერებათა აკადემიის ვიცე-პრეზიდენტი, 1946-1950 წლებში მის მიერ დაარსებული გეოტექტონიკური ინსტიტუტის დირექტორი. ჰანს შტილეს ძირითადი შრომები ეხება დედამიწის დანაოჭებული მხარეების შედარებით-ისტორიულ ანალიზისა და თეორიულ გეოტექტონიკურ საკითხებს. შტილეს კონცეფციით, დედამიწის ქერქის მზარდი კონსოლიდაციის ხანგრძლივ პერიოდებს მოჰყვება უფრო ხანმოკლე დანაოჭების ფაზისები, რომლებიც მთელ დედამიწაზე ერთდროულად გამოვლინდება. შტილემ გამოყო გეოსინკლინის ორი ტიპი — ძლიერი მაგმური აქტიურობის მქონე — ევგეოსინკლინი (გეოსინკლინური სისტემის შიდა, მეტად მოძრავი მაგმური პროდუქტების ნაწილი) და სუსტი მაგმატიზმის მქონე — მიოგეოსინკლინი (რომელიც შედარებით სუსტად მოძრავი, და სუსტად გამოხატული ვულკანიზმით ხასიათდება); შემოიღო ასინტური დანაოჭების ცნება. ასინტური დანაოჭება, რომელიც წარმოადგენს ყველაზე ახალგაზრდა დანაოჭებას კამბრიულისწინა დანაოჭებათა შორის, შტილემ 1944 წელს დაადგინა, ხოლო 1955 წელს კი აკადემიას მოუწოდა, რომ ასინტური დანაოჭება ეწოდებინათ. Grundfragen der vergleichenden Tektonik, В., 1924; Einführung in den Bau Americas, B., 1940; Ассинтская тектоника в геологическом лике Земли, М., 1968. ჰანს შტილე — სტატია დიდი რუსული ენციკლოპედიიდან (რუსული) ქართული საბჭოთა ენციკლოპედია, ტ. 11, თბ., 1987. — გვ. 46. Богданов А. А. , Ганс Штилле, 1966. ↑ 1.0 1.1 1.2 1.3 Deutsche Nationalbibliothek Record #118798871 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Professorenkatalog der Universität Leipzig — 2006. <a href="https://wikidata.org/wiki/Track:Q2111979"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ https://www.hannover-gis.de/GIS/index.action ↑ https://doi.org/10.7479/15hf-qp11
The Beatles: Rock Band

The Beatles: Rock Band — Harmonix Music Systems-ის მიერ შემუშავებული და MTV Games-ის მიერ გამოცემული მუსიკალური ვიდეო თამაში, რომელსაც ავრცელებს კომპანია Electronic Arts. იგი გამოვიდა 2009 წლის 9 სექტემბერს, The Beatles-ს ალბომების ახალ რემასტერინგებთან ერთად. თამაში წარმოადგენს რიგით მესამე გამოცემას სერიაში Rock Band. ძირითადი სიუჟეტური ხაზი მას არ აქვს. მოთამაშეს შეუძლია The Beatles-ის 45 სიმღერის არჩევა და მის ფონზე ვირტუალური ინსტრუმენტებით საკუთარი პარტიების შესრულება. ასევე ხელმისაწვდომი არის გადმოტვირთვადი კონტენტი, რომელიც მოიცავს ამავე ჯგუფის დამატებით მუსკალურ ნაწარმოებებს. თამაში გამოვიდა კომპანიის Apple Corps, პოლ მაკ-კარტნის, რინგო სტარის, ჯორჯ ჰარისონის შვილ დანის და ჯაილზ მარტინის, ჯორჯ მარტინის შვილის ზედამხედველობით. The Beatles: Rock Band დადებითად მიიღო სათამაშო პრესამ. საერთო განხილვების საიტებზე GameRankings-სა და Metacritic-ზე ფლობს 90% და 89/100. 2010 წლის ოქტომბრის მონაცემით, საერთო ჯამში გაყიდულია თამაშის 3 მილიონი ეგზემპლარი. შეგიძლიათ იხილოთ მედიაფაილები თემაზე „The Beatles: Rock Band“ ვიკისაწყობში. ოფიციალური საიტი The Beatles: Rock Band website დაარქივებული 2014-04-04 საიტზე Wayback Machine. ↑ The Beatles: Rock Band Wii Score. GameRankings. დაარქივებულია ორიგინალიდან — 2011-09-26. ციტირების თარიღი: 11 ივლისი, 2011. ↑ The Beatles: Rock Band Xbox 360 Score. Metacritic. დაარქივებულია ორიგინალიდან — 2009-08-16. ციტირების თარიღი: 20 სექტემბერი, 2009. ↑ Interview: Alex Rigopulos. Edge (2010-10-08). დაარქივებულია ორიგინალიდან — 9 ოქტომბერი, 2010. ციტირების თარიღი: 2010-10-08.
Minor Earth Major Sky

Minor Earth | Major Sky (სტილიზებული, როგორც Minor Earth | Major Sky) — ნორვეგიული პოპ-ჯგუფ A-ha-ს მეექვსე სტუდიური ალბომი. იგი გამოვიდა 2000 წელს. დისკი გაიყიდა 2 მილიონი ასლის ოდენობით. მასში შეტანილია სინგლების სახით გამოცემული Minor Earth Major Sky, Summer Moved On და Velvet. შენიშვნები ^[a]  თანაპროდიუსერი ^[a]  რემიქსის ავტორი ინფორმაცია ალბომის შესახებ ↑ https://www.allmusic.com/album/r486356 ↑ დაარქივებული ასლი. დაარქივებულია ორიგინალიდან — 2011-07-07. ციტირების თარიღი: 2010-12-09. ↑ Response from ARIA re: a-ha ARIA chart history, received 22 დეკემბერი, 2017. ციტირების თარიღი: 19 იანვარი, 2019 ↑ "a-ha - Minor Earth | Major Sky" (გერმანულად). Austriancharts.at. Hung Medien. ↑ "a-ha – Minor Earth | Major Sky" (ჰოლანდიურად). Ultratop.be. Hung Medien. ↑ „Dutchcharts.nl – a-ha – Minor Earth | Major Sky“ (ჰოლანდიურად). Hung Medien. წაკითხვის თარიღი 19 იანვარი, 2019. ↑ „European Top 100 Albums“ (PDF). Music & Media. 17 (19): 12. 6 May 2000. OCLC 29800226 – წარმოდგენილია World Radio History-ის მიერ. ↑ "a-ha: Minor Earth - Major Sky" (ფინურად). Musiikkituottajat – IFPI ფინეთი. ↑ "a-ha – Minor Earth | Major Sky". Lescharts.com. Hung Medien. ↑ "Offiziellecharts.de – a-ha – Minor Earth | Major Sky" (გერმანულად). GfK Entertainment Charts. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ "GFK Chart-Track". Chart-Track.co.uk. GFK Chart-Track. IRMA. ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს. Japanese. Oricon. ციტირების თარიღი: 19 იანვარი, 2019 ↑ "a-ha – Minor Earth | Major Sky". Norwegiancharts.com. Hung Medien. ↑ "20000611 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „Top National Sellers“ (PDF). Music & Media. 17 (20): 13. 13 May 2000. OCLC 29800226 – წარმოდგენილია World Radio History-ის მიერ. ↑ "a-ha – Minor Earth | Major Sky". Swedishcharts.com. Hung Medien. ↑ "a-ha – Minor Earth | Major Sky". Swisscharts.com. Hung Medien. ↑ "20000611 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „Year in Focus – European Top 100 Albums 2000“ (PDF). Music & Media. 17 (52): 9. 23 დეკემბერი, 2000. OCLC 29800226 – წარმოდგენილია World Radio History-ის მიერ. შეამოწმეთ თარიღის პარამეტრი |date=-ში (დახმარება) ↑ Top 100 Album-Jahrescharts – 2000 de. GfK Entertainment. ციტირების თარიღი: 19 იანვარი, 2019 ↑ Schweizer Jahreshitparade 2000 de. ციტირების თარიღი: 31 ივლისი, 2022 ↑ ოქროს/პლატინის მონაცემთა ბაზა (A-ha; 'Minor Earth / Major Sky') გერმანულად. ფედერალური მუსიკალური ინდუსტრიის ასოციაცია. ↑ Salaverrie, Fernando (სექტემბერი, 2005). Sólo éxitos: año a año, 1959–2002, 1st (Spanish), Madrid: Fundación Autor/SGAE, გვ. 954. ISBN 84-8048-639-2.  ↑ ოფიციალური შვეიცარიული ჩარტების და მუსიკის საზოგადოება: ჯილდოები (A-ha; 'Minor Earth, Major Sky'). Hung Medien.
ჟუდ სელესტინი

ჟუდ სელესტინი (ფრანგ. Jude Celestin; დ. 19 ივნისი, 1962, პორტ-ო-პრენსი) — ჰაიტელი პოლიტიკოსი. რენე პრევალის მთავრობის გზების მშენებლობის მინისტრი 2006 წლიდან. იგი იყო პრეზიდენტობის კანდიდატი ჰაიტის 2010 წლის 28 ნოემბრის საპრეზიდენტო არჩევნებში. დროებითი საარჩევნო საბჭოს განცხადებით მან მიიღო ხმების 22 % და დაიკავა მეორე ადგილი, ხოლო მისმა უშუალო კონკურენტმა ოპოზიციის ლიდერმა მირლანდ მანიგამ 31 %. ორივე მათგანი არჩევნების მეორე ტურში ერთმანეთს 2011 წლის 16 სექტემბერს შეებრძოლება. ჟუდ სელესტინის საპრეზიდენტო არჩვენებში მხარდამჭერი საიტი დაარქივებული 2010-11-27 საიტზე Wayback Machine. ↑ რადიო თავისუფლება – ჰაიტიზე საპრეზიდენტო არჩევნებში მეორე ტურში გასული კანდიდატების ვინაობა გამოცხადდა
მუსკაუს პარკი

მუსკაუს პარკი ან მუჟაკოვსკის პარკი (გერმ. Fürst-Pückler-Park Bad Muskau, პოლ. Park Mużakowski) – ყველაზე დიდი ლანდშაფტური პარკი ცენტრალურ ევროპაში, გერმანია-პოლონეთის საზღვარზე, უჭირავს 545 ჰა ფართობი. პარკის 2/3 მდებარეობს სასაზღვრო მდინარე ნისა-ლუჟიცკის აღმოსავლეთით. პარკის ორივე ნაწილი ერთმანეთს უკავშირდება ხიდით. 2004 წელს პარკი შეიტანეს იუნესკოს მსოფლიო მემკვიდრეობის ძეგლების სიაში. ახალი სასახლე ორანჟერია იუნესკოს მსოფლიო მემკვიდრეობის ძეგლები გერმანიაში მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: მუსკაუს პარკი ვიკისაწყობში არის გვერდი თემაზე: მუსკაუს პარკი მუსაკუს პარკის საიტი
ბერინგის სრუტე

ბერინგის სრუტე (რუს. Берингов пролив) — სრუტე აზიის კონტინენტის უკიდურეს აღმოსავლეთს, დეჟნევის კონცხსა და ჩრდილოეთ ამერიკის უკიდურეს დასავლეთს — ალასკის ნახევარკუნძულის უელსის პრინცის კონცხებს შორის. სრუტე პოლარული წრისგან ოდნავ სამხრეთით მდებარეობს. ბერინგის სრუტე არაერთელ გამხდარა მეცნიერთა კვლევის ობიექტი, იმ მოსაზრებიდან გამომდინარე, რომ აზიიდან ჩრდილოეთ ამერიკაში ადამიანები სწორედ ამ სრუტის გავლით, ე. წ. „მიწის ხიდის“ საშუალებით გადავიდნენ, როდესაც აქაურობა ყინულებით ჩაიხერგა და ოკეანის დონე საგრძნობლად დაეცა. სრუტის სიგანე დაახლოებით 85 კმ-ია, საშუალო სიღრმე 30-49 მეტრი. ერთმანეთთან აერთებს ჩუკოტკის ზღვას (ჩრდილოეთის ყინულოვანი ოკეანის ნაწილი) და ბერინგის ზღვას (წყნარი ოკეანის ნაწილი). მიუხედავდა იმისა, რომ სრუტეში პირველად სიმონ დეჟნიოვმა გაიარა 1648 წელს, მას სახელი მაინც დანიელი მკვლევრის, ვიტუს ბერინგის პატივსაცემად ეწოდა, რომელმაც აქ 1728 წელს გაიარა. ალასკის შტატის ოფიციალური საიტი დაარქივებული 2009-08-31 საიტზე Wayback Machine.